Die 'Slag van Loftus' net deel van SA rugby se hartseerprentjie | Maroela Media
Die Bulls se neerlaag Saterdag teen die Crusaders was nie eers vanjaar se grootste loesing teen die Kiwi's se spanne nie, en net 'n deel van Suid-Afrikaanse rugby se hartseerprentjie.
Tien present … Dit is tot dusver die wenpersentasie vanjaar van die drie Suid-Afrikaanse spanne wat teen Nieu-Seelandse teenstanders in die Superreeks gespeel het.
'n Mens sê tot dusver, want dit gaan nie sómmer verbeter nie.
Die Bulls, na die afgelope naweek se 24-62 vernedering teen die Crusaders, moet nog tuis teen die Highlanders en die Hurricanes speel; die Cheetahs, wat Vrydagaand in die laaste vyf minute drieë afgestaan en met 41-45 teen die Highlanders verloor het, het nog die Hurricanes en die Blues wat voorlê; en die Stormers moet nog tuis nog teen die Blues speel.
♦ Die een uit tien wedstryde wat gewen is ook maar net deel van die sombere seisoen se statistiek:
Saam het die Nieu-Seelandse spanne reeds 443 punte teenoor 233 aangeteken, 'n gemiddelde telling van 44-23 vir die Nieu-Seelanders.
Hulle het 65 drieë teen die 27 van die SA spanne gedruk, waarvan die Cheetahs 12 in drie wedstryde, die Stormers 10 in vier wedstryde en die Bulls net vyf in drie wedstryde gedruk het. Die Bulls se vyf drieë sluit drie van die Slag van Loftus in.
Die grootste neerlaag was egter nie die Bulls se 24-62 (38 punte, tien drieë teen drie) op Loftus teen die Crusaders nie, maar wel die loesing van 14-57 toe die Stormers met 43 punte (nege drieë teen twee) teen die Highlanders verloor het.
Die Kapenaars is die enigste span wat nog teen 'n Nieu-Seelandse teenstander kon wen. Hulle het die Chiefs 34-26 op Nuweland geklop.
Die Stormers was ook die enigste span wat twee keer vyftigtalle afgestaan het – twee keer in hulle laaste oorsese wedstryde, met 57-24 en 57-14 teen onderskeidelik die Crusaders en die Highlanders.
Die Cheetahs se negatiewe punteverskil van 30-45 (dus 15 punte verskil per wedstryd) is beter as die 23-44 van die Stormers se negatiewe punteverskil van 19 en die Bulls se gemiddelde neerlaag van 17-42 (25 punte).
Die Bulls se verdediging en dié van die Cheetahs het elk 19 drieë in hul drie wedstryd deurgelaat (6,3 drieë per wedstryd) teenoor die Stormers se 27 drieë in vier wedstryde (6,75 per wedstryd).
Die Cheetahs se 12 drieë in drie wedstryde (gemiddeld vier) is aansienlik beter as die Stormers se tien drieë in vier kragmetings (2,5 drieë per wedstryd). Die Bulls het nog net vyf drieë gedruk (gemiddeld 1,6).
Die Cheetahs het teen die Crusaders ses keer gaan druk. Die Cheetahs en die Stormers het elk een keer vier drieë gedruk.
Botha druk twee keer vir Noorweë
Lekker man, vir 'n slag het die wintie Bulls bietjie aarde toe gekom!
Wonder wat se Lood de Jager nou van die wenspan waarvoor hy nou speel
Die bulle het al die Vrystaat leeggekoop. soek seker nig spelers om te koop.
Nollis doen goeie werk om die bulle te vernietig. mag hy nog lank daar wees.
Nollis doen nou asb die eernare dimg en loop voor die Unie jou 'n goue handdruk gee. Jy sal minder aansien verloor as jy dit doen . . . Of soos dit in Afrikaans gestel word . . Vat jou paai en waai
Kobus v niekerk
Die stadions loop leeg Se dankie vir Min Fekile Mbalula en al die politieke inmenging in sport Dit is wat die sport dooddruk welgedaan SA politiek
Hoekom word daar nie kwotas in SOKKER afgedwing nie ek sien die verteenwoordiging daar skitter in hulle afwesigheid MAAR hoekom word daar nie een woord daaroor gese nie of is die mense bang Vra maar net